Wilayah Kanagawa

ialah sebuah wilayah yang terletak di bahagian selatan kawasan Kantō di Honshū, Jepun. Ibu kotanya ialah Yokohama. Kanagawa tergolong dalam kawasan metropolitan Tokyo Raya.

Geografi 
Kanagawa ialah sebuah wilayah agak kecil yang terletak di sudut tenggara Dataran Kantō, tersepit di antara Tokyo di utara, tapak Gunung Fuji di barat laut, dan Teluk Sagami dan Teluk Tokyo di selatan dan timur. Bahagian timur wilayah ini pula agak rata dan padat dengan pembandaran, termasuklah bandaraya-bandaryaa pelabuhan yang besar iaitu Yokohama dan Kawasaki. 

Kawasan tenggara berhampiran Semenanjung Miura kurang bandarnya, dengan kota lama Kamakura yang menarik para pelancong ke kuil-kuilnya. Bahagian barat yang bersempadan dengan wilayah-wilayah Yamanashi dan Shizuoka di barat, lebih bergunung-ganang dan merangkumi kawasan-kawasan percutian seperti Odawara dan Hakone. Kawasan yang terbentang 80 km dari barat ke timur dan 60 km dari utara ke selatan, mengisi tanah seluas 2,400 km persegi, ataupun 0.64 % daripada jumlah keluasan Jepun.

Topografi 
Secara topografi, Wilayah Kanagawa terdiri daripada tiga kawasan berbeza. Kawasan barat yang bergunung-ganang bercirikan Banjaran Gunung Tanzawa dan Gunung Berapi Hakone. Kawasan timur yang berbukit-bukau pula bercirikan Perbukitan Tama dan Semenanjung Miura. Kawasan tengah pula yang mengelilingi Perbukitan Tama dan Semenanjung Miura, terdiri daripada teres sungai rata dan tanah pamah di sekitar sungai-sungai terbesar termasuk Sungai Sagami, Sungai Sakai, Sungai Tsurumi, dan Sungai Tama.

Sungai Tama membentuk kebanyakan sempadan antara Kanagawa dan Tokyo. Sungai Sagami mengalir melalui tengah-tengah wilayah. Di kawasan barat, Sungai Sakawa melalui Tanah Pamah Sakawa, di antara Gunung Berapi Hakone di barat dan Perbukitan Ōiso di timur, dan mengalir ke Teluk Sagami.

Bandaraya

Bandar dan kampung

Rujukan

Pautan luar 

 Official Kanagawa Prefecture homepage 
 Official Kanagawa Living homepage
 KANAGAWA NOW JAPAN  Kanagawa Prefectural Tourist Association website (English)

 
Kawasan Kantō
Wilayah di Jepun